“ศบค.” พบผู้ติดเชื้อ “โควิด” ใหม่ 7 ราย มาจาก 7 ประเทศ ดันยอดป่วยสะสม 3,920 คน
“ศบค.” พบผู้ติดเชื้อ “โควิด” ใหม่ 7 ราย มาจาก 7 ประเทศ ดันยอดป่วยสะสม 3,920 คน
“ศบค.” พบผู้ติดเชื้อ “โควิด” ใหม่ 7 ราย มาจาก 7 ประเทศ ดันยอดป่วยสะสม 3,920 คน
23 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (23 พ.ย.63) ว่า พบผู้ป่วยยืนยันติดเชื้อรายใหม่เพิ่ม 7 ราย เดินทางมาจากต่างประเทศ และเข้าพักยังสถานที่กักกันที่รัฐจัดให้ (State Quarantine) ประกอบด้วย เยอรมนี 1 ราย , เลบานอน 1 ราย , เดนมาร์ก 1 ราย , สหรัฐอเมริกา 1 ราย , สหราชอาณาจักร 1 ราย , สาธารณรัฐคอซอวอ 1 ราย และกาตาร์ 1 ราย
โดยรายที่ 1 เป็นหญิงสัญชาติไทย อายุ 58 ปี อาชีพแม่บ้าน เดินทางจากเยอรมนีถึงไทยเมื่อวันที่ 7 พ.ย.63 เข้าพัก ASQ ในกรุงเทพฯ ตรวจพบเชื้อในวันที่สิบเอ็ดเมื่อวันที่ 18 พ.ย.63 แต่ไม่มีอาการ เข้ารักษาตัวใน รพ.เอกชน
รายที่ 2 เป็นนักเรียนชายสัญชาติซีเรีย อายุ 17 ปี เดินทางจากเลบานอนถึงไทยเมื่อวันที่ 8 พ.ย.63 เข้าพัก ASQ ในกรุงเทพฯ ตรวจพบเชื้อในวันที่สิบสองเมื่อวันที่ 20 พ.ย.63 มีอาการไข้ เจ็บคอ ปวดศีรษะ และปวดกล้ามเนื้อ เข้ารับการรักษาใน รพ.เอกชน
รายที่ 3 เป็นหญิงสัญชาติไทย อายุ 30 ปี อาชีพพนักงานบริษัท เดินทางจากเดนมาร์กถึงไทยเมื่อวันที่ 9 พ.ย.63 เข้าพัก SQ ในจังหวัดชลบุรี ตรวจพบเชื้อในวันที่สิบเอ็ดเมื่อวันที่ 20 พ.ย.63 แต่ไม่มีอาการ เข้ารับการรักษาที่ รพ.บางละมุง
รายที่ 4 เป็นหญิงสัญชาติไทย อายุ 67 ปี เดินทางจากสหรัฐอเมริกามาถึงไทยเมื่อวันที่ 14 พ.ย.63 เข้าพัก SQ ในกรุงเทพฯ ตรวจพบเชื้อในวันที่สี่เมื่อวันที่ 18 พ.ย.63 แต่ไม่มีอาการ เข้ารับการักษาที่ รพ.เอกชน
รายที่ 5 เป็นหญิงสัญชาติไทย อายุ 43 ปี อาชีพแม่บ้าน เดินทางจากสหราชอาณาจักรถึงไทยเมื่อวันที่ 16 พ.ย.63 เข้าพัก SQ ในกรุงเทพฯ ตรวจพบเชื้อในวันที่ห้าเมื่อวันที่ 21 พ.ย.63 แต่ไม่มีอาการ เข้ารับการรักษาที่สถาบันประสาทวิทยา
รายที่ 6 เป็นชายสัญชาติไทย อายุ 43 ปี อาชีพพ่อครัว เดินทางจากสาธารณรัฐคอซอวอถึงไทยเมื่อวันที่ 17 พ.ย.63 เข้าพัก SQ ในจังหวัดชลบุรี ผลตรวจพบเชื้อในวันที่สามเมื่อวันที่ 20 พ.ย.63 แต่ไม่มีอาการ เข้ารับการรักษาที่ รพ.แหลมฉบัง
รายที่ 7 เป็นหญิงสัญชาติไทย อายุ 45 ปี อาชีพแม่บ้าน เดินทางจากกาตาร์มาถึงไทยเมื่อวันที่ 17 พ.ย.63 เข้าพัก SQ ในจังหวัดชลบุรี ผลตรวจพบเชื้อในวันที่สามเมื่อวันที่ 20 พ.ย.63 แต่ไม่มีอาการ เข้ารับการรักษาตัวที่ รพ.บางละมุง
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 3,920 ราย เป็นผู้ป่วยที่ติดเชื้อภายในประเทศ 2,454 ราย ผู้ที่เดินทางจากต่างประเทศ 1,466 ราย อยู่ในสถานกักกันที่รัฐจัดให้ 959 ราย มีผู้ป่วยรักษาหายเพิ่ม 5 ราย รวมผู้ป่วยที่รักษาหายแล้ว 3,766 ราย ยังมีผู้ป่วยรักษาตัวอยู่ในโรงพยาบาล 94 ราย ไม่มีผู้เสียชีวิตเพิ่ม ผู้เสียชีวิตสะสมยังคงอยู่ที่ 60 ราย